Document ID: 31980R2530

31980R2530
L 259/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2530/80 НА СЪВЕТА
от 30 септември 1980 година
за изменение на Регламент (ЕИО) № 315/68 относно определяне на стандарти за качество за клубено-луковици, луковици и клубени
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 234/68 на Съвета от 27 февруари 1968 г. за създаване на обща организация на пазара на живи дървета и други растения, луковици, корени и подобни на тях, рязани цветя и декоративна зеленина (1), и по-специално член 3 от него,
като взе предвид предложението на Комисията,
като има предвид, че приложението към Регламент (ЕИО) № 315/68 на Съвета от 12 март 1968 г. относно определяне на стандарти за качество за клубено-луковици, луковици и клубени (2), последно изменен с Регламент (ЕИО) № 338/77 (3), предвижда разпоредби за окачествяване според размерите; като има предвид, че тези разпоредби не обхващат продуктите Allium neapolitanum, Ixia, Eranthis cilicica и hiemalis, Fritillaria meleagris, неговите културни видове и хибриди и Sparaxis tricolor, неговите културни видове и хибриди; като има предвид, че за да бъдат постигнати в по-пълна степен по по-удовлетворителен начин стандартите за качество, е необходимо тези продукти да се включат в посоченото приложение,
ПРИЕ НАСТОЯЩИЯ РЕГЛАМЕНТ:
Член 1
Продуктите, включени в раздел III от приложението към Регламент (ЕИО) № 315/68, се допълват с прибавянето по азбучен ред на продуктите, изброени в приложението към настоящия регламент, както и на разпоредбите, които се отнасят към всеки един от тях.
Член 2
Настоящия регламент влиза в сила на третия ден след публикуването му в Официален вестник на Европейските общности.
Той се прилага от 1 юли 1981 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 септември 1980 година.

Labels: 7
6